ועדת הכספים, כנסת 23, פרוטוקול מספר 223, 2020-12-29 00:00

הישיבה בנושא: בדיון הקודם לא ראיתי שיש איזו שהיא הסכמה בין נציגי המשרדים או רשות החברות הממשלתיות או חנ"י וכל מה שנלווה – שיש איזו שהיא הסכמה או נגישות בין הרשות המקומית, עיריית חיפה, לבין המשרדים.

הישיבה בנושא: אני מבקש לראות האם יש התקדמות בעניין הזה?

הישיבה בנושא: רועי, מרשות החברות הממשלתיות – אתם מבקשים את דרך ההפרטה, אתם אמורים להגיע לכאן בעוד שלושה חודשים פעם נוספת.

הישיבה בנושא: האם יש לך הצעה, כפי שהצעת אותה אצלי בחדר?

הישיבה בנושא: אני מבקש שתאמר אותה לחברים ונראה איך אנחנו מתקדמים.

הישיבה בנושא: בבקשה.

הישיבה בנושא: אחרי זה, ראש העיר, אני אבקש שתדברי גם כן.

הישיבה בנושא: בבקשה.

רועי כחלון: תודה אדוני, תודה לכולם.

רועי כחלון: אכן, בישיבה הקודמת, רשות החברות ביקשה מוועדת הכספים לאשר את דרך הפרטת חברת נמל חיפה, בהמשך לאסיפת ועדת שרים מיום 21 בינואר השנה הזאת.

רועי כחלון: גם אמרנו שההליך נמצא בעיצומו, יש התעניינות בין-לאומית מאוד נרחבת ואנחנו באמת מקווים ומאמינים שנצליח להביא משקיע חזק, בין-לאומי, כמובן בשיתוף גורם ישראלי, שייקח את הנמל הזה כמה צעדים קדימה, ואז אנחנו נוכל לקבל תחרות מדהימה בעולם הנמלים שתשפר את כל חיי החברה הישראלית, זה בטוח.

רועי כחלון: קיבלנו את הנחיית יו"ר הוועדה בנוגע לממשק עם עיריית חיפה.

רועי כחלון: אני קיימתי יחד עם עוד גורמים וגם עם הנהלת החברה ואשל ארמוני, יו"ר דירקטוריון החברה, מספר שיחות עם עיריית חיפה, אחת מהן גם כללה הגעה למשרדי העירייה ביום רביעי לפני כשבועיים.

רועי כחלון: הגענו לפגישה, צירפנו גם את שלמה ברימן, מנכ"ל חברת נמלי ישראל, שנרתם לעניין וניסה להרגיע, והיום הוא גם הגיע הנה לבקשת הוועדה כדי להציג את העמדה.

ינון אזולאי: תוך כמה זמן פרויקט חזית הים אמור להיות?

רועי כחלון: הפרויקט של חזית היום הוא פרויקט שיכול להתחיל באופן מידי – אני מדבר על שנים ספורות אבל יש דברים שיכולים לקחת גם חמש או עשר שנים כי זה דברים שצריך לבנות אותם.

רועי כחלון: התפעול עצמו של חזית הים, איך הוא יתבצע, זה לא התפקיד של רשות החברות, זה לא התפקיד שלי אלא בשיתוף פעולה בין העירייה לבין החברה.

רועי כחלון: רשות החברות עובדת על הליך המכירה של חברת הנמל.

ינון אזולאי: ואיך מתבצע שיתוף הפעולה שלכם מול העירייה?

רועי כחלון: מי זה "שלנו", אדוני?

ינון אזולאי: שלכם, רשות החברות.

משה גפני: עזוב את ה...

משה גפני: בסדר, הייתם, נפגשתם, רק תגיד את ההצעה, זה יותר חשוב.

קרן ברק: - - -

אחמד טיבי: - - -

משה גפני: כן.

משה גפני: אחמד, עם כל הכבוד, יש פה מתח גדול באוויר ואתה צריך לפוגג אותו.

רועי כחלון: שני דברים שרשות החברות מציעה פה, בתיאום עם החברה לעיריית חיפה: דבר ראשון, בנושא של הליך מכירת החברה – אנחנו מוכנים תחת חתימה על הסכם הסודיות שהיועצת המשפטית של עיריית חיפה תוכל להיכנס לחדרי המידע כדי לקבל מידע מלא בנוגע למה קורה בהליך המכירה.

רועי כחלון: דבר נוסף, אנחנו מוכנים לשתף את העירייה בזהות של המציעים.

רועי כחלון: נוכל לזמן את עיריית חיפה לדיון בוועדת המכרזים שמטפלת בזה כדי שתגיד את מה שיש לה להגיד לגבי מציעים מסוימים, ככל שהיא חושבת שיש לה רצון להגיד.

משה גפני: אני רוצה להסביר לחברי הוועדה – הרי יכול להיות שבמכרז, לפי הנהלים, תיבחר חברה שכל המציאות שלה זה לזיהום האוויר, הרי יש חלק מהם הגישו בקשות.

משה גפני: ואז המשמעות של העניין – אם אני, ראש הרשות, במכרז הזה שאני ראש העיר, אני נותן את זה למי שאני נותן.

קרן ברק: כן אבל רשות החברות בעצמה, בתנאי המכרז, היא לא מתייחסת לאיכות הסביבה?

קריאות: לא, לא.

קרן ברק: לא הרשות המקומית, רשות החברות?

משה גפני: אז זה מה שהוא מציע עכשיו.

משה גפני: על כל פנים, קחו את זה בחשבון.

משה גפני: יש לי טענות על המכרז ואני לא רוצה להעלות את זה כאן, בדיון - -

קרן ברק: אז אולי נעשה דיונים על איך בונים מכרזים.

משה גפני: - - יש בעיה, יש גם בעיות ביטחוניות.

משה גפני: יש בעיות.

משה גפני: אנחנו נמשיך לעקוב אחרי זה, זה לא סיפור של מה בכך, בלי קשר לנושא של עיריית חיפה.

ינון אזולאי: הם מבקשים מהיועצת המשפטית של עיריית חיפה לגשת ולראות את הכל – מה זה נותן תכלס.

ינון אזולאי: היא ראתה שזה באמת - -

משה גפני: היא תעלה את העניין הזה והיא תאמר גם לנו.

ינון אזולאי: יש לך סמכות לעשות משהו?

משה גפני: אין לה סמכות, זה מכרז אבל הסמכות היא שלנו, לבוא ולהגיד: שתדעו שאם זה קורה, אתם תצטרכו לבוא לפה בעוד שלושה חודשים לאישור ולא נאשר לכם.

רועי כחלון: אדוני, אני רק אומר שאחד השיקולים הוא עמידה בתנאי הסף של יושר ויושרה.

רועי כחלון: כלומר, תאגידים שרוצים להשתתף במכרז, שיש להם עבירות פליליות לנושאי משרה או לתאגיד עצמו ובעיות כאלה ואחרות – זה חלק מתנאי הסף שקבועים בנוהל המכירה, והוועדה חד-משמעית צריכה לקבל אינפורמציה וטוב שהיא תגיע.

רועי כחלון: בנוגע לדבר השני, אדוני, זה הנושא של הקמת מינהלת משותפת.

רועי כחלון: אני בעד כבר מחר בבוקר לפעול בצורה מידית לכרות את ההסכם בין החברה לבין העירייה ולהקים תאגיד משותף.

רועי כחלון: צריך לבחון איזו ישות משפטית זו צריכה להיות, וזה כבר היועצים המשפטיים ידאגו לעשות, ובתאגיד הזה יהיה ברור שחברת נמל חיפה ועיריית חיפה ינהלו אותו במשותף, והתאגיד הזה יפעל ליישום ולהפעלת הפרויקט של חזית הים מהתכנון ועד הביצוע, מינוי מנכ"ל, מינוי נושאי משרה – כל הדברים האלה זה משהו שאפשר לעשות מחר בבוקר, ואני, יחד בתיאום עם החברה, מתחייב לפעול מול עיריית חיפה כדי שזה יקרה.

רועי כחלון: וכך לעיריית חיפה יהיה את כל הכוח בנושא חזית הים להחליט על כל החלטה שרלוונטית.

רועי כחלון: זה כמו ממשלה פריטטית, זה ניהול פריטטי - -

ינון אזולאי: אתה יודע מה יקרה?

ינון אזולאי: ממשלה פריטטית לא הלכה.

ינון אזולאי: אתה מדבר על זה שעוד שבעה חודשים נצטרך לפרק את זה.

רועי כחלון: אז נקווה שבעזרת השם - -

אופיר כץ: זו דוגמה ממש לא מוצלחת.

ינון אזולאי: הרב גפני, הוא אמר שהם מתחייבים שרשות החברות יקימו ביחד מינהלת עם עיריית חיפה, והוא אומר שזה יהיה כמו בוועדה פריטטית - - -

קריאות: - - -

רועי כחלון: אבל אני מקווה מאוד שזה יתנהל בצורה יותר טובה.

משה גפני: אבל הוא צודק, אני מסכים לזה, לא לממשלה הפריטטית.

משה גפני: ..

משה גפני: אני מסכים שזה היה צריך להיות מלכתחילה.

משה גפני: יש פה איזה מתח, שאת המתח הזה צריך לפרק.

משה גפני: אנחנו רוצים את ההפרטה, אנחנו רוצים שזה יתקדם, אנחנו רוצים שזה יימשך.

משה גפני: אי אפשר בלי הרשות המקומית, הכל יעלה על מוקש ואז זה יהיה באמת כמו ממשלה פריטטית, זה ימשוך לפה וזה ימשוך לפה ובסוף, אנחנו ניפול באמצע.

רועי כחלון: אני רק אומר ששוחחתי רבות עם השר אמסלם, השר האחראי על רשות החברות - -

משה גפני: כן, גם אני שוחחתי איתו.

רועי כחלון: - - אני יודע, והוא זימן את ראש העיר לפגישה בשבוע הבא ביום שלישי, ואני מאוד מקווה שבפגישה הזאת גם נצליח לבוא ולגבש את ההסכמות כדי ליישם אותן כמה שיותר מהר.

משה גפני: בסדר.

משה גפני: אמרה לי אתמול מירי רגב – לא מירי רגב, שרת התחבורה, שהיא תיפגש עם ראש העיר.

משה גפני: אתמול היא אמרה.

משה גפני: ..

משה גפני: לא חשוב, בסדר.

ינון אזולאי: אגב, מירי רגב ושרת התחבורה זה שתי נשים שונות?

משה גפני: לא, התכוונתי לא מירי רגב האישה אלא התפקיד.

ינון אזולאי: הבנתי.

ינון אזולאי: זה כמו מיקי זוהר הממלכתי.

משה גפני: בסדר, אני ממתין לראות את התוצאה.

משה גפני: אני גם אומר לחברי הוועדה מי הכשיל, אם חס וחלילה יהיה כישלון של המהלך.

משה גפני: הלאה.

משה גפני: ראשת העיר, בבקשה.

עינת קליש רותם: תודה אדוני, על האירוח, על המפגש, על ההזמנה, על הניסיון לגשר ולפשר.

עינת קליש רותם: אני רוצה להתחיל דווקא מסיפור אחר: לפני שנה וקצת ישב אצלנו, בלשכה בחיפה, ראש העיר לשעבר של קופנהגן, וסיפר לנו איך הפריטו את הנמל, איך כל המתחם הזה הפך להיות לאחד המרכזים הכי מדהימים להתחדשות עירונית בערי אירופה.

עינת קליש רותם: הם הגדילו אחר-כך את המרחב של קופנהגן.

עינת קליש רותם: אני ישבתי שם והקשבתי בעיניים דומעות ואמרתי: הלוואי שאפילו רבע מזה היה יכול לקרות אצלנו במדינה.

עינת קליש רותם: דרך אגב, גם מנדי זלצמן היה יחד אתנו, אנחנו הזמנו אותו למפגש בשביל לראות איך עושים שיתוף פעולה אמתי.

עינת קליש רותם: אנחנו שם, אנחנו רוצים לראות את הנמל מופרט, אנחנו רוצים לראות אותו מקדם את העיר, וחזית הים העירונית זה הפרויקט הכי קריטי לעתיד העיר חיפה.

עינת קליש רותם: יש עוד כמה פרויקטים מאוד-מאוד חשובים כמו ניקוי מפרץ חיפה, ובואו נשים את זה בצד לרגע – חזית הים העירונית זה השטח המשמעותי ביותר לקידום העיר.

עינת קליש רותם: אנחנו שם, אנחנו רוצים לקדם ואם אנחנו לומדים ממקרה קופנהגן ויש עוד כמה ערים בעולם – העיר חיפה היא היחידה שיכולה לעזור להרים את המקום הזה.

עינת קליש רותם: עם כל הכבוד, לא חברת ספנות ולא חברת כימיקלים ולא חברת דלקים ולא חברות של ממגורות גרעינים – לא יודעות ולא ידעו לעולם להוביל רובע עירוני.

עינת קליש רותם: אחד הדברים שאנחנו למדנו אחרי שקיבלנו בעקבות הישיבה הקודמת שהייתה פה, אנחנו קיבלנו רק חלק מהמידע ואנחנו אוספים שברי מידע.

עינת קליש רותם: אחד הדברים שאנחנו למדנו זה שאין באמת ביציאה להפרטה שום רצון אמתי לראות את חזית הים מתקדמת, מהסיבה הפשוטה שאנחנו מדברים על טווח של 35 שנים.

עינת קליש רותם: 35 שנים, עם כל הכבוד, כל אחד צריך לדעת שלא יגיע משקיע גדול ויבנה עיר בשביל 35 שנים - -

משה גפני: את מבקשת שזה יהיה 49 ב-49, ואני חושב שהם מסכימים.

עינת קליש רותם: נכון.

עינת קליש רותם: אני חושבת שאנחנו צריכים לדבר במונחים אחרים לגמרי.

רועי כחלון: חברת נמל חיפה ברשות החברות בעד וזה לא רק חונה אצלנו, אנחנו צריכים שיתוף פעולה עם רמ"י.

רועי כחלון: אני מקווה מאוד שמינהל רשות החברות יסייע בזה.

משה גפני: בסדר.

משה גפני: אנחנו מדברים על 49 ב-49 – זאת טענה צודקת.

עינת קליש רותם: זה צריך להיות תנאי.

משה גפני: אתם מסכימים?

רועי כחלון: אני אפעל לעשות את זה, אני אפעל לקדם את זה.

משה גפני: בסדר, אז אני מבקש שתפעל לעשות את זה.

משה גפני: הלאה.

שגית אפיק: אם הוא יתקל בבעיה?

שגית אפיק: יש לך קשרים עם רמ"י...

משה גפני: בסדר, אז אני מבקש שתאמרו לנו.

משה גפני: אם תהיה בעיה עם רמ"י, אני אדבר – בקיצור, זו טענה נכונה.

עינת קליש רותם: זה אוסף של הרבה דברים, זאת מציאות מאוד מורכבת.

עינת קליש רותם: חלק מרסיסי המידע שאנחנו קיבלנו זה על כל מיני חברות שמתמודדות.

עינת קליש רותם: לא קיבלנו את כל ה-18, קיבלנו רק חלק, וחלק מהן זה חברות של כימיקלים.

עינת קליש רותם: רוצה הגורל, אנחנו מגלים רק לפני יומיים, אנחנו מקבלים ממהנדס העיר שביקשו להשמיש רציף של דלקים שנמצא 150 מטר מחזית הים העירונית.

עינת קליש רותם: מה שקורה עכשיו, אומרים לנו: זה לא עסק שלכם.

עינת קליש רותם: זה לא עסק שלנו אבל 150 מטר ליד המקום שאמור להיות המרכזי ולב העיר – אנחנו מגלים שהולכים להפשיר לנו רציף של דלקים, ואז אומרים: לא, זה לא קשור.

עינת קליש רותם: אז בואו נפריד את זה ובואו נפריד את זה ואת זה, ועיריית חיפה, אתם תיכנסו רק לתוך הנישה הקטנה הזאת ואתם תהיו מעורבים שם, אבל גם אחרי שההפרטה תיגמר ואתם תקבלו את הפרטנר – אולי זה פרטנר בכלל שרוצה להגדיל את הכימיקלים בעיר?

עינת קליש רותם: אולי זה פרטנר שעסוק בדלקים, אבל זה יהיה הפרטנר שלנו להקים חזית הים - -

משה גפני: עינת דקה, אני נותן לך יותר ממשפט אבל אני רק מציע ככה:

משה גפני: אנחנו נמצאים בתהליך, התהליך הזה לא הולך להסתיים היום והוא הולך להימשך לעוד כמה חודשים.

משה גפני: אם אנחנו מאשרים, אנחנו מאשרים את דרך ההפרטה.

משה גפני: הם צריכים לבוא לפה עם צו, אנחנו צריכים לאשר בעוד שלושה חודשים, אני מעריך ככה, כדי להתקדם עם העניין הזה ואני את דעתי אומר:

משה גפני: אני מציע שתציעי – את הבעיות אנחנו יודעים, אמרת את זה בפעם הקודמת וזה בסדר, בטוב טעם – תגידי מה את מציעה?

משה גפני: הוא אומר: אני רוצה שיתוף פעולה.

משה גפני: מה את מציעה?

עינת קליש רותם: לא שיתוף פעולה.

עינת קליש רותם: עם כל הכבוד, אני רוצה להיות חלק מהתהליך - - - אני רוצה לשבת בדירקטוריון ולדעת מה קורה גם בתוך שטח חזית הים העירונית וגם 150 מטר מחזית הים העירונית.

עינת קליש רותם: עיריית חיפה חייבת להיות חלק בתהליך הזה, חד-משמעית.

משה גפני: כן אבל יש דברים שאי אפשר.

משה גפני: את מבקשת משקיף – יש דברים שאי אפשר מבחינה חוקית.

עינת קליש רותם: אני רוצה להגיד את המשפט האחרון, שהוא הכי חשוב: עיריית חיפה חתמה על הסכמים, יש שם תכנית מתאר ארצית שחתומה ומאושרת על-ידי - - - עיריית חיפה ויתרה, תושבי העיר חיפה ויתרו על ארנונה וויתרו על היטלים ועל מיסים בהיקפים של מאות-מיליוני שקלים.

עינת קליש רותם: ועד העובדים יושב בתוך הדירקטוריון כי יש לו זכויות.

עינת קליש רותם: עיריית חיפה, שוויתרה על מאות-מיליוני שקלים לא יושבת בתוך הדירקטוריון כי פתאום אין לה זכויות אחרי שב-2017, זה לא היה מזמן, ויתרנו על מאות-מיליוני שקלים.

עינת קליש רותם: זה לא יכול לעבור, זה לא הגיוני.

משה גפני: תודה.

מיכאל אלפר: אני יו"ר ועדת המשנה וממלא מקום ראש העיר – היתר לבניין משרדים בתוך העיר חיפה – אנחנו לא מצליחים להוציא בגלל סוגיה של מסילות רכבת והיתר הרעלים של הרכבת.

מיכאל אלפר: זאת אומר שהסמיכות של אותן תעשיות בסמוך לעיר מייצרות מגבלות.

מיכאל אלפר: אם אין לנו יכולת או שליטה על מה שקורה בגבול שנמצא עם חזית הים, שזה אותו נמל שהולך להפרטה, אנחנו לא נוכל לממש את אותה הפרטה.

מיכאל אלפר: אם יש שם דלקים וכימיקלים ותעשיות כאלה שלא מאפשרות מגורים – אין לנו שום שליטה - -

קריאות: - - -

רועי כחלון: אדוני, חבר כנסת הגפני, אני הבהרתי בצורה מאוד ברורה ואני בדקתי את זה באופן אישי – בשטח ההפרטה של חברת נמל חיפה אין מסוף כימיקלים, לא "טוונטי אייקרס", לא רציף דלק, שום דבר.

רועי כחלון: הכל נמצא באחריות חברת נמלי ישראל וזה לא חלק מחברת נמל חיפה בע"מ.

רועי כחלון: מה לעשות?

רועי כחלון: אולי יש דברים אחרים בעולם - -

משה גפני: רבותי, דקה, אי אפשר ככה.

עינת קליש רותם: רגע, סליחה, הוא מעלה טענה והיום ה"טוונטי אייקרס" הוא חלק מה - -

רועי כחלון: אדוני, מר ברימן, מנכ"ל חברת נמלי ישראל אולי יגיד - -

מיקי לוי: אז רגע, יש כימיקלים או אין כימיקלים, שיהיה בפרוטוקול.

קריאות: - - -

מיקי לוי: הוא אומר שאין כימיקלים.

משה גפני: אני מבקש להפסיק, מספיק עם הדבר הזה.

משה גפני: שלמה ברימן, בבקשה, לגבי מה שהעלתה ראשת העיר.

אופיר כץ: המשרד להגנת הסביבה לא באירוע הזה?

משה גפני: הוא כן, הוא צריך להיות באירוע הזה.

עינת קליש רותם: אגב, אפילו בתנאי הסף - - - לא מופיע הנושא הסביבתי.

משה גפני: רגע, שלמה ברימן, בבקשה.

שלמה ברימן: אני מנכ"ל חברת נמלי ישראל, אני רק אתייחס למה שנאמר פה ולא יותר: מסוף הכימיקלים, מסוף הדלק, ה"טוונטי אייקרס", הם כולם לא בשטח חברת נמל חיפה שיוצא להפרטה.

שלמה ברימן: אני מדגיש – הם לא בשטח חברת הנמל, זה כדי להבהיר פה את - -

משה גפני: כן אבל ראשת העיר מעלה פה טענה שמדברים על העניין הזה, לוקחים את העניין של ההפרטה, משאירים אותו בצד ואומרים ששם לא יהיו כימיקלים, ו-150 מטר משם, שאתה נמצא שם, יהיו כימיקלים.

משה גפני: איך אפשר לחיות עם הדבר הזה?

משה גפני: היא אומרת: אני רוצה להיות שותפה במה שאתם עושים.

שלמה ברימן: יש שותפות מלאה דרך כל הכלים החוקיים הסטטוטוריים שקיימים.

שלמה ברימן: אם חברת נמלי ישראל רוצה לבצע משהו, להרחיב משהו, לשדרג משהו, היא צריכה ללכת לקבל היתרים במוסדות - -

משה גפני: למה היא לא יכולה להיות שותפה אתך?

שלמה ברימן: במה?

משה גפני: במה שאתה רוצה לשדרג.

שלמה ברימן: ברגע שאני רוצה לשדרג, אני מביא תכנית לוועדה - -

משה גפני: בסדר, לא תכנית.

משה גפני: אני שואל למה הם לא יכולים להיות שותפים?

משה גפני: הרי כל האזור הזה הוא אזור שיכול להיות מסוכן ויכול להיות עתיד לעיר.

עינת קליש רותם: ויש הסכמים חתומים.

שלמה ברימן: זה לא אזור חדש שנולד לפני שנה, זה אזור שפועל כבר עשרות שנים.

שלמה ברימן: אם המדינה או הממשלה יחליטו לסגור את האזור – הוא ייסגר.

את דעתי: אני בעד הפרטה ואני לא אאשר פה את הצו שיבוא בעוד שלושה חודשים אם עיריית חיפה לא תהיה שותפה לעניין הזה, חד וחלק.

את דעתי: באמת, גם לכם יש אחריות, אתם משרדי ממשלה ואתם חברות ממשלתיות – יש אחריות.

את דעתי: גם לנו, חברי הוועדה, יש אחריות.

את דעתי: אני אבקש שכל מה שהוצע בעניין הזה וכל מה שדובר – אני מבקש שזה יהיה יחד עם העירייה.

את דעתי: אנחנו נעקוב אחרי זה ונראה מה אפשר לעשות.

את דעתי: היועצת המשפטית, בקצרה בבקשה.

ימית קליין: אני היועצת המשפטית של עיריית חיפה.

ימית קליין: בהמשך למסמך שהעברנו אליכם - -

משה גפני: תעזבי אותי ממסמכים, תגידי מה את מציעה.

ימית קליין: אנחנו אומרים שהשותפות צריכה להיות שותפות אמת.

ימית קליין: שאלנו מישהו קודם מחברי הכנסת והוא אמר: ויראו ליועצת המשפטית את המסמכים.

ימית קליין: אתה צודק, אני לא אוכל לעשות אתם כלום.

ימית קליין: אנחנו לא יכולים לשנות את כללי המשחק עכשיו, זה התפקיד שלכם, של חברי ועדת הכספים, להגיד שעכשיו משנים את כללי המשחק ולא להגיד לנו: תהיו שותפים ולשלוח אותנו לעבר השקיעה כי זה לא יצליח, מר גפני, עם כל הכבוד והנכונות, ואנחנו מאוד מודים לך על זה.

ימית קליין: תנאי הסף של המכרז, של - - - מעבר לעובדה שלא רואים בכלל את חזית הים כמשהו שהוא ישים ובר מימוש, וזה כתוב שחור על גבי לבן בתנאי הסף של המכרז, שלא כוללים - - - בחזית הים, המשך במסמכים שלא מגלמים שום מחויבות.

ימית קליין: נושא - - - כמו שנאמר, לא מופיע במסמכי המכרז אז מה זה יעזור, גפני שאני אלך מחר הביתה ואני אראה דרך ה - - - את המסמכים.

ימית קליין: הם יחזרו אליכם בעוד שלושה חודשים ואז מה, אתם מבינים את מצבכם מבחינה משפטית?

ימית קליין: משום שאנחנו מציעים ו - - - על תום לב ולהגיד למציע: תתקדם עם התנאים הקיימים או יותר נכון עם החורים שיש פה יותר מאשר יש בגבינה שוויצרית בתנאי המכרז האלה, ואנחנו אחרי שלושה חודשים נגיד לך: לא.

ימית קליין: אני חושבת שנקודת ה - - - צריכה להיות כאן ועכשיו.

ימית קליין: אני לא רוצה לטעון את הטיעונים המשפטיים, שלדעתי ועדת השרים להפרטה בכלל קיבלה החלטה בכוח אדם מאוד חלקית וחסרה מבחינת - - - וועדת הכספים לפחות אמורה היום לקבל החלטה, שבהרבה מאוד מקרים היא אמורה לשים בליבה את כל הפעולות שעיריית חיפה אומרת ולא להגיד לנו: תתקדמו, בעוד שלושה חודשים - - - כתבתי מפורשות שאם בתנאי המכרז לא מופיע הנושא של 49 שנים אלא רק 35 שנים, לא מופיע בתנאי המכרז ניסיון ב - - -, לא מופיע התאגיד המשותף, לא מופיע שמירה על תנאי איכות הסביבה – דרך אגב, עם כל הכבוד, איפה התכנית הלאומית ל - - - שבכלל לא מגולמת בתנאי המכרז?

ימית קליין: אז אנחנו מעבר לזה גם, וזאת דרישה של ראשת העיר שאנחנו מפספסים, שאומרת ש - - - זה חזית הים, ומחוץ לגדר ראשת העיר מבקשת להיות דירקטורית בלי זכויות כלכליות, בלי יכולת.

ימית קליין: ..

ימית קליין: בחברה עצמה שמופרטת, בתוך ה-100% של חברת - - - אנחנו חוזרים ואומרים שמדובר בהסכם עם הממשלה, לא עם גורם פרטי.

ימית קליין: אנחנו יודעים שגורמים פרטיים, שהם גם ככה בקונפליקט עם העירייה, ולבוא ולהגיד שאנחנו מתעלמים ממה שקורה בשטח, וזה מה שאולי אומרים בסאב-טקסט – אי אפשר להתקדם מפה, זה רק להציע - -

משה גפני: תודה רבה.

שגית אפיק: אני רוצה רק להתייחס לחברי הכנסת, לסמכות שיש לכם לפי החוק, ואחר-כך איל יתייחס קצת לטענות שבמכתב אבל הסמכות שיש לכם לפי החוק היא סמכות מאוד-מאוד-מאוד מצומצמת.

שגית אפיק: חוק החברות הממשלתיות קובע שוועדת הכספים מאשרת את דרך ההפרטה בלבד.

שגית אפיק: אנחנו לא חלק מההפרטה, אנחנו לא יכולים לשנות את כללי המשחק, אנחנו לא יכולים לקבוע כללים חדשים ואנחנו גם לא יכולים להיכנס בתוך ההפרטה ולקבוע כללים.

שגית אפיק: יש לכם כן סמכויות לפקח על רשות החברות הממשלתיות.

שגית אפיק: יש לכם סמכויות לברר את הסוגיות באופן כללי אבל לשאלתך, אדוני היושב-ראש, האם אתם יכולים לשנות את כללי המשחק?

שגית אפיק: התשובה לזה היא לא.

שגית אפיק: הסמכות פה מאוד-מאוד מצומצמת, היא אך ורק לדרך ההפרטה.

שגית אפיק: זה נכון שמרגע שאנחנו מאשרים את דרך ההפרטה, לכאורה העניין יוצא מהידיים של הוועדה ומתקדם הלאה ברשות המבצעת, בדרכים שלה.

שגית אפיק: זה נכון גם שבעוד שלושה חודשים הם יצטרכו להגיע לכאן לאישור צו אינטרסים חיוניים, וכל השאלות שעולות כאן וזקוקות לבירור – הם יצטרכו לחזור ולדווח שדברים אכן נעשו ובוצעו אבל מעבר לזה, בסופו של דבר, החוק מקנה לוועדה סמכות מאוד-מאוד מצומצמת, האם אתם מסכימים שהם יצאו לדרך הזאת, לדרך ההפרטה המוצעת, כן או לא.

משה גפני: אז לפי מה שאת אומרת, אנחנו יכולים לאשר או לא לאשר.

שגית אפיק: בדיוק.

שגית אפיק: בסמכות של החוק לגבי מה שלכם?

ינון אזולאי: לא, לא לנו.

שגית אפיק: התשובה היא לא.

שגית אפיק: זה לא דבר שנהוג, זה לא דבר שנעשה, זה לא דבר שמקובל.

משה גפני: אבל אם היה רצון, היה אפשר לשים משקיף.

עינת קליש רותם: גם לא מקובל כי בשום מקום לא הייתה הפרטה של חזית ים עירונית - - -

משה גפני: בסדר.

עינת קליש רותם: סליחה, אני אשמח להתייחס ליועצת המשפטית ול - - -

משה גפני: אנחנו לא הולכים נגד היועצת המשפטית פה, אנחנו יכולים לא לאשר.

עינת קליש רותם: להיפך, אני רוצה לקרוא לכם לא לאשר מהסיבה הפשוטה שאם אנחנו רק על דרך ההפרטה, אז במסמכים שאנחנו נתנו על הפרטה של 100% של חברת הנמל, אנחנו שומעים פה שיש חלקים בחלקת הנמל שבכלל לא הולכים להיות מופרטים והפרידו אותם, יש משהו לא תקין בכל הדרך.

עינת קליש רותם: אנחנו שמים את הדברים האלה ואי אפשר יהיה להגיד מחר בבוקר: לא ידענו.

עינת קליש רותם: היועצת המשפטית של העירייה, ימית קליין, דיברה על חוסר תום לב.

עינת קליש רותם: שמנו הרבה לקונות והרבה חורים בתוך תהליך ההפרטה כי אם אנחנו עוסקים אך ורק בדרך ההפרטה, אנחנו מבקשים לא לאשר כי התהליך לא נעשה כראוי.

משה גפני: טוב.

משה גפני: אייל בבקשה.

אייל לב ארי: נקודה אחת שעלתה במכתב שקיבלנו אתמול מהיועצת המשפטית של עיריית חיפה, שטענה שלוועדה אין סמכות עכשיו להתכנס או לקבל החלטות בעניינים שונים – כיוון שאני נמצאים בתקופה של פגרת בחירות, אני רוצה להדגיש שני דברים: אמנם הכנסת התפזרה באופן אוטומטי בשבוע שעבר אבל אנחנו עדין לא נמצאים בתקופה של פגרת הבחירות כיוון שלא נקבעה החלטה בעניין.

אייל לב ארי: אז לוועדה כן יש את האפשרות לבוא ולהתכנס באופן חופשי, בשים לב שאנחנו נמצאים במצב של התפזרות אוטומטית ולכן, אנחנו נמצאים יותר במצב של ניקוי שולחן ודיון בנושאים דחופים ומשמעותיים לוועדה, ולכן הדיון הזה מתקיים כיוון שהוא התחיל גם לפני שהכנסת התפזרה, הוא התחיל לפני כמעט חודש ולא התקבלה החלטה בפעם הקודמת כיוון שיושב-ראש הוועדה והוועדה החליטו להיענות לבקשה של עיריית חיפה ושיתקיים שיח בינה לבין רשות החברות וחברת נמלי ישראל וחברת נמל חיפה.

אייל לב ארי: לגבי הטענות שעולות במכתב למידע חסר אולי שהיה בפני ועדת השרים – זה היה דבר שצריך היה להעלות אותו מלכתחילה מול רשות החברות, מול ועדת השרים.

אייל לב ארי: אמנם זה שיקול שיכולים להביא בפני הוועדה אבל התחנה הייתה כבר שם עוד מינואר.

ימית קליין: אני רוצה להגיד בבקשה - -

משה גפני: לא, לא, הדיון הסתיים.

ימית קליין: ברשותך, אני רק רוצה - -

משה גפני: לא, עם כל הכבוד, לא היה דבר כזה כאן, בוועדה.

משה גפני: אייל, עוד משהו?

אייל לב ארי: לא.

אשל ארמוני: רק לגבי - - -

משה גפני: כן, שכחתי.

אשל ארמוני: אני יושב-ראש נמל חיפה.

אשל ארמוני: אני לא אתייחס לעבר, זה מיותר, פנינו קדימה.

אשל ארמוני: אנחנו בעד המתווה שהציגה רשות החברות.

אשל ארמוני: אנחנו נירתם לעשות את כל מה שניתן ביחד עם עיריית חיפה על-מנת לייצר את מתכונת הפעולה של המינהלת המשותפת.

אשל ארמוני: אני מאוד מקווה שלמרות המשקעים שהיו, אנחנו נוכל לייצר פה איזה תהליך שמיוצר על אמון.

אשל ארמוני: אנחנו נבנה צוות מקצועי שיעבוד, אנחנו נעדכן אתכם תוך כדי, גם בכתב וגם בעל-פה, וכפי שאמרת, כבוד היושב-ראש, יש פה תהליך ארוך ויש פה עוד תחנות, אחת מהן חונה פה.

אשל ארמוני: יש תחנות גם אצל השרים, ואנחנו נבוא ונעדכן ונדווח, וגם תשמעו את עיריית חיפה.

אשל ארמוני: אני מאוד מקווה שהחזון של ראשת העיר, שאני מצטרף אליו בכל מה שנוגע לפיתוח התיירותי של חזית הים וגם לדברים שנוגעים לאיכות הסביבה וגם לדברים שנוגעים לפרויקט של עמק החדשנות הגדול – כל הדברים האלה באמת יצעידו ויביאו את חיפה להיות מטרופולין מוביל במדינת ישראל, ולחזון הזה הנמל יצטרף ב-100%.

משה גפני: תודה רבה.

משה גפני: בבקשה.

עופר אליישר: אני ממשרד התחבורה, מנהל אגף תכנון כלכלי.

עופר אליישר: עמדת משרד התחבורה – אנחנו מדברים פה על סיום של תהליך רב-שנים עם הרבה מאוד אנרגיה.

עופר אליישר: ההפרטה הזאת היא סיום של תהליך רב-שנים של שינוי המבנה הארגוני בנמלים וספציפית בניהול חברת נמל חיפה.

עופר אליישר: השינוי הזה צפוי להביא ליעילות משמעותית ושיפור התפקוד של המשק ה - - -.

עופר אליישר: משרד התחבורה היה מעורב יחד עם משרד האוצר ורשות החברות הממשלתיות בסגירת סדרה של הסכמים עם חברת נמל חיפה והעובדים וההסתדרות.

עופר אליישר: משרד התחבורה רואה בהפרטה דבר מאוד-מאוד חשוב, ולוח הזמנים להפרטה הוא דבר חשוב מאוד בפני עצמו.

עופר אליישר: יש כאן מרקם עדין של הסכמים עם העובדים, עם ההסתדרות, עם חנ"י, הנהלת חברת הנמל וגורמים שונים במדינה.

עופר אליישר: כל עיכוב ושינוי עלול להביא לדעתנו לירידת ערך החברה בעיני רוכשים פוטנציאליים בשוק הבין-לאומי ובתדמית של מדינת ישראל בכלל, כמדינה שלא מפגינה חזית אחידה עם הרשות המקומית, וזה אסור שיקרה.

עופר אליישר: בנושא חזית הים העירונית – תינתן בכתב ההסמכה – כתב ההסמכה זה הרישיון, המסמך שמסמיך את חברת הנמל לעשות את הפעילות – יוקדש חלק לחזית הים העירונית ויוסדר שם הדבר הזה.

עינת קליש רותם: אבל עדין לא הוסדר - - -

ינון אזולאי: תודה רבה.

ינון אזולאי: גיא עודי, יושב-ראש הוועד, בבקשה.

עינת קליש רותם: זה לא הוסדר ועכשיו מאוחר מדי להגיד דבר כזה.

גיא עודי: תודה.

גיא עודי: צוהרים טובים לכולם.

גיא עודי: קודם כל, אני רוצה להתייחס בבקשה לדובר האחרון ממשרד התחבורה: - - - אנחנו כבר 24 שנים רצים על עניין ההפרטה ואנחנו הגענו לישורת האחרונה.

גיא עודי: לגבי יעילות של הנמל - - - יודעת כמה אנחנו יעילים ולא היו כל ההפרשות שאנחנו מפרישים עד עכשיו.

גיא עודי: יש מקום לשיפור מבחינת התייעלות.

ינון אזולאי: תודה.

גיא עודי: אנחנו רוצים שהנושא הזה ייגמר כבר ואצה לנו הדרך, ויפה שעה אחת קודם.

ינון אזולאי: תודה רבה.

ינון אזולאי: שלומי פוגל, הבעלים של מספנות ישראל.

רועי כחלון: אדוני, כנציג רשות החברות, אני לא יודע למה משקיעים – הוא מדבר כמשקיע?

קרן ברק: כן, זה אלה שרוצים לקנות.

רועי כחלון: אני לא חושב שזה נכון להליך המכרזי.

ינון אזולאי: אוקי, מקבל.

ינון אזולאי: תודה.

עינת קליש רותם: - - -

ינון אזולאי: תודה.

ינון אזולאי: יש עוד מישהו רוצה להתייחס מלבד הבעלים?

ינון אזולאי: המשקיעים?

רועי כחלון: אני קודם כל מודה לוועדת הכספים על הדיון השני ועל שני הדיונים הענייניים.

רועי כחלון: אני מודה לכל הגורמים ששיתפו פעולה.

רועי כחלון: אני באמת באמת אעשה כל שביכולתי, יחד עם הגורמים הנוספים ברשות החברות ובחברת נמל חיפה, כדי לפעול מול העירייה ומול רמ"י וגורמים נוספים על מנת להסדיר את כל מערכת ההסכמים בחודש-חודשיים הקרובים, ואני מאוד מקווה שברבעון הראשון של 2021 אנחנו נעדכן את הוועדה שהצלחנו להגיע להבנות, וכך זה יהיה טוב גם לחברה, גם לעירייה, גם למדינה וגם לכלל הציבור.

רועי כחלון: תודה.

ינון אזולאי: ראשת העיר מבקשת גם מאלה שיושבים ב-150 מטר מחזית הים לבדוק את זה.

ינון אזולאי: צודק?

ינון אזולאי: זה חלק מהדרישות.

עינת קליש רותם: שוב, אני רוצה להגיד שהנמל היום, יש לו שטח מסוים והפריטו רק חלקים ממנו.

עינת קליש רותם: בחלקים שכביכול לא מפריטים אותם עדין מתרחשת פעילות שהיא מאוד משמעותית לעיר והיא גם מסוכנת.

עינת קליש רותם: לא רק שהפעילות ממשיכה, היא הולכת להשתדרג.

עינת קליש רותם: אנחנו רק השבוע עברנו על הדוחות הכלכליים של חנ"י לגבי הפעילות בחנ"ח, באזור הזה, ואנחנו רואים שכמות הדלק הולכת לגדול לפי הערכות עוד מ-2015 שפורסמו ב-2018.

עינת קליש רותם: אנחנו רואים שהפעילות הנמלית והפעילות המסוכנת של חומרים מסוכנים הולכת לגדול, ואנחנו רוצים להיות חלק מכל התהליך, לא רק מחלקים ממנו.

משה גפני: תודה.

משה גפני: אפשר לשנות ל-49 את המכרז?

רועי כחלון: רק להגיד לאדוני – אנחנו כרגע מונחים מעוד חברה, שלחברה יש רישיון לפעול כנמל עד 2054.

רועי כחלון: מה שניתן לעשות כדי לפתור את נושא חזית הים זה שבמישור ההסכמי בין רמ"י, חנ"י, עיריית חיפה וחברת נמל חיפה יוסדר הנושא של חזית הים גם לתקופה שהיא ארוכה מ-2054, ואז ב-2054 עיריית חיפה מן הסתם תמשיך להיות צד, ובגלל שחברת נמל חיפה ב-2054 אין לה הסמכה - -

משה גפני: אתה יכול לדבר אתם ולתת לי תשובה?

רועי כחלון: כן אדוני.

שגית אפיק: אתה תפעל מול רמ"י ותדווח לוועדה תוך שבוע?

רועי כחלון: זה לא רק רמ"י, זה גם משרד התחבורה וגם משרד האוצר.

רועי כחלון: אני צריך זמן - -

משה גפני: שבוע.

רועי כחלון: אדוני, אני לא יודע אם אוכל בשבוע.

משה גפני: תכף נראה מה אעשה.

משה גפני: הסמכות שלנו זה לאשר או לא לאשר.

קרן ברק: כן, בואו נצביע.

שגית אפיק: את דרך ההפרטה.

משה גפני: דרך ההפרטה.

משה גפני: אני מציע גם מנקודת ראותנו וגם מנקודת ראותה של הממשלה והחברות הממשלתיות וגם מנקודת ראותה של עיריית חיפה – אני מציע שאנחנו נלך בדרך הזאת, שיש לנו תחנות ובתחנות האלה נעצור ונראה מחדש מה שקורה.

משה גפני: אנחנו לא עושים את זה בכל נושא אבל אני רואה חשיבות רבה בעניין הזה.

משה גפני: אני בשיג ושיח עם השר דודי אמסלם, אני מבין שיש לכם פגישה בשבוע הבא?

משה גפני: טוב.

משה גפני: אני מציע ככה: אנחנו עכשיו מבקשים את כל הדברים שאמרנו ואנחנו נעקוב אחרי זה.

משה גפני: אני מבקש שתיתן לנו דיווח ואני רוצה שבתוך שבוע תגיד לנו מה יצא עם הדברים האלה, ויש לנו עכשיו את ההצעה ואנחנו צריכים לאשר את דרך ההפרטה, נכון?

אז נעשה ככה: הצבעה

משה גפני: האישור ניתן.

משה גפני: אני מגיש רביזיה לשבוע, עד הפגישה עם השר אמסלם, ואני אבקש לדעת האם באמת התקדמנו עם העניין הזה של כל הדברים שעלו - -

אחמד טיבי: אני מצטרף לרביזיה משיקוליי שלי.

ינון אזולאי: מה את הצריך?

ינון אזולאי: בוא נבדוק...

משה גפני: אחמד, תן לי כוח.

אחמד טיבי: אני מצטרף לרביזיה שלך.

משה גפני: בסדר, אבל אני מבטל אותה גם בלי הוועדה.

אחמד טיבי: איך התנהגנו באופן היסטורי - - -

משה גפני: בסדר, סיעת גפני-טיבי הגישה רביזיה אבל אחמד, אתה מבטל את זה ברגע שאני מבטל את זה.

משה גפני: אני מבקש תשובות במהלך השבוע הזה ואני אדבר עם השר אמסלם, אני רוצה לראות מה יצא בפגישה הזאת.

משה גפני: אין לנו סמכות – אני מקבל את מה שהיועצת המשפטית אומרת, כמו תמיד, הסמכות שלנו היא סמכות מוגבלת, ובסמכות הזאת אני עושה שימוש עד קצה גבול היכולת בגלל שאני חושב שהמטרה ראויה, ואני מבקש מכם, מר ארמוני וכולם, רועי, אני מבקש להתכנס לעניין הזה ולא להגיד יותר את המשפט: כך היה פעם.

משה גפני: אין כך היה פעם, עכשיו אנחנו רוצים שזה יהיה עם חזון של מקום שראוי לגור בו, בטוח לגור בו ולהתקדם עם העניין.

משה גפני: תודה רבה.

משה גפני: אני מודה לכם על הדיון הזה.

משה גפני: הישיבה נעולה.